રિદ્ધિવિનાયક હૉસ્પિટલનાં સત્તાવાર પ્રવક્તા કવિતા અન્દ્રાડેએ જણાવ્યું હતું કે ‘આ દુર્ઘટનામાં હૉસ્પિટલનો કોઈ વાંક નથી. સવિતા શાહનું બ્લડપ્રેશર ઘટીને ૬૦/૪૦ થઈ ગયું હતું. તેઓ શ્વાસ પણ બરાબર નહોતાં લઈ શકતાં. ઍમ્બ્યુલન્સમાં સાથે ગયેલા અમારા ડૉક્ટરે રસ્તામાં તેમનું બ્લડપ્રેશર સ્થિર કર્યું હતું અને ઘ્ભ્ય્ (કાર્ડિયો પલ્મોનરી રિસસિટેશન) પણ આપ્યો હતો. અમારી પાસે ઍમ્બ્યુલન્સમાં હંમેશાં બે ઑક્સિજન સિલિન્ડર્સ હોય છે. એથી ઑક્સિજનનો પુરવઠો અડધે રસ્તે ખૂટી પડ્યો હોય એવી શક્યતા નથી. KEM હૉસ્પિટલમાં પહોંચતાં જ સવિતાબહેનને મૃત્યુ પામેલાં જાહેર કર્યા ત્યારે કેટલાક ફૅમિલી-મેમ્બર્સ હિંસક બની ગયા હતા.’